kardosdrur/scandi-wiki huggingface dataset:
Niclas Larsen

Niclas Larsen (født 1989 i Albertslund, Danmark), også kendt som The Danish Destroyer og The Dreamchaser, er en dansk professionel kickboxer og thaiboxer, der konkurrer i letvægt-klassen.
Han har tidligere konkurreret i Glory - verdens største kickboksning-event, hvor han var højt rangeret.

Han har været dansk mester i kickboksning 4 år i træk (fra 2010-13), samt europamester og verdensmester under kickboksning-organisationen WKU..

Han har tidligere været tilknyttet Mikenta gym i Albertslund.

Han er verdensmester i thaiboksning under organisationen IMC. Han vandt VM-kampen lørdag den 12. december 2020 i Tyskland mod Carsten Ringler.

Glory 
Han debuterede for organisationen den 28. september 2013 på Glory 10: Los Angeles mod hollandske Andy Ristie, som han tabte til via enstemmig afgørelse.

I sin comeback-kamp den 24. februar, 2017 på Glory 38: Chicago besejrede han den nykårede polske WKN-verdensmester, Łukasz Pławecki, via enstemmig afgørelse.

Den 29. april 2017 besejrede han thailandske Yodkhunpon Sitmonchai til Glory 40: Copenhagen.

Privatliv 
Larsen er gift med Metzy Jovel Ponce og de har sammen 2 sønner. Han arbejder ved siden af sin kamp-karriere som pædagog på en institution, for udsatte unge..

Referencer

Eksterne henvisninger 
 

Kickboksere fra Danmark
Kampsportsudøvere fra Danmark
Emil Jelinek

Emil Jelinek (født 6. april 1853 i Leipzig, død 21. januar 1918 i Genève) var østrig-ungarsk erhvervsleder, diplomat og racerkører. I 1902 skabte han varemærket Mercedes, der fik navn efter hans datter Mercédès.

Referencer 

Erhvervsfolk fra Tyskland
Motorsportsfolk fra Tyskland
Diplomater fra Tyskland
Personer fra Østrig-Ungarn
Personer fra Leipzig
Justin Geertsen

Josh Justin Harnum Geertsen (født 11. august 2004 i København), kendt som Justin Geertsen, er en dansk skuespiller.

Som 7-årig debuterede han som skuespiller i Charlotte Madsens kortfilm Engle hører til i himlen, og har siden bl.a. medvirket i En værdig mand, Mellem Væggene, Nimis Skat, Klassen, Historien om Danmark samt Tim og fløjtespilleren''.

Filmografi

Film

TV

Referencer

Eksterne henvisninger 
 

Filmskuespillere fra Danmark
Børneskuespillere fra Danmark
Personer fra København
Klüwers Kanal

Klüwers Kanal  er navnet på  den smalle, cirka 150 meter lange kanal, der forbinder Brassø og Avnsø i Silkeborgsøerne. Den har navn efter, og blev gravet i 1862-1863 på foranledning af daværende skovrider C.C. Klüver (1809-1882), der var ansat ved Silkeborg Skovdistrikt i perioden 1851 til 1882.

Det vides ikke om han i forvejen havde ansøgt om tilladelse, men han skal have fået en irettesættelse (en næse) for at have sat det i værk. Han forsvarede sig dog med, at kanalen var blevet gravet for at lette udskibningen fra Østerskov af det tømmer, der blev sejlet på ”kåge” ind til Silkeborg. Den virkelige bevæggrund har dog nok været af turistmæssig karakter.

Oprindeligt hed kanalen ”Bettys Kanal” efter en af Klüvers døtre, men dette navn er for længst gået i glemmebogen.

Der fører en træbro over kanalen – tættest på Avnsø, som i vinteren 2007-2008 erstattede en ældre bro. I ældre turisthåndbøger benævntes den ofte ”Knippelsbro”, og det fremhævedes, at den var meget skrøbelig – så var man advaret.

Kilder og henvisninger

 Klüwers Kanal  på wikisilkeborg.dk hentet 29. september 2018
 Kort på miljoegis.mim.dk

Lokaliteter i Silkeborg Kommune
Gudenå
Nursery Cryme

Nursery Cryme er det tredje studiealbum fra det engelske rockband Genesis, udgivet i november 1971 på Charisma Records. Det er det første Genesis-album med deltagelse af trommeslager/sanger Phil Collins og guitarist Steve Hackett. Albummet fik en blandet modtagelse af anmelderne, og blev i begyndelsen ingen kommerciel succes. Det kom først ind på den engelske hitliste i 1974, hvor dets højeste placering var som nummer 39. Albummet høstede dog større succes på kontinentet, især i Italien, hvor albummet nåede helt op som nr. 4 på albumhitlisten.

Efter at have turneret intensivt med deres tidligere album Trespass (1970), begyndte gruppen at skrive og øve sig på opfølgeren i Luxford House, East Sussex, mens selve indspilningen fandt sted i Trident Studios. Med Nursery Cryme gik bandet i en mere aggressiv retning med nogle af numrene, og særligt på trommerne hørtes en klar forbedring. I åbningsnummeret, "The Musical Box", kombineredes bandets typiske brug af tolvstrengede guitarer med mere rå elektrisk guitarer og keyboards. Sangen, et makabert eventyr placeret i Victoria-tidens England, inspirerede albumcoveret og blev senere en live-favorit. Collins gav en ny dimension til gruppen og stod for størstedelen af støttevokalen (og var ligeledes forsanger for Genesis for første gang med sangen "For Absent Friends"), og han tilføjede en vis humor til numre som "Harold The Barrel". Banks gjorde, på Hacketts opfordring, også mere brug af mellotron på flere af numrene. Bandet turnerede i et år rundt i Storbritannien og Europa for at reklamere for albummet, og det bidrog i høj grad til at højne kendskabet til bandet begge steder. Særligt spillede bandet for et meget entusiastisk publikum på den italienske del af turneen i april 1972. Nursery Cryme blev med 60.000 solgte eksemplarer endeligt certificeret sølv af British Phonographic Industry i 2013.

Referencer

Eksterne henvisninger 
 

Album fra 1971
Genesis
Rockalbum fra Storbritannien
Svindel på højt plan

Svindel på højt plan (Originaltitel: Tower Heist) er en amerikansk komediefilm fra 2011, instrueret af Brett Ratner. 

Filmen blev udgivet 2. november 2011 i Storbritannien, og i USA to dage senere. Den handler om Josh Kovaks (Ben Stiller), Charlie Gibbs (Casey Affleck) og Enrique Dev'reaux (Michael Peña), som arbejder i en eksklusiv beboelsesejendom. Men de mister alle deres penge på grund af svindel.

Handling 
Josh Kovaks (Ben Stiller) arbejder som manager i en bygning kaldet det The Tower, et stort og luksuriøst lejlighedskompleks i Central Park i New York City. En formiddag bliver den velstående Arthur Shaw, som bor i The Tower arresteret af flere FBI-agenter ledet af Claire Denham. Shaw er mistænkt for underslag og svindel af to milliarder dollar i en Ponzi-svindel. Josh siger til flere af de ansatte i The Tower at han gav alle deres pensioner til Shaw, som skulle investere pengene for dem på aktie-markedet - men nu har de mistet alle deres penge. 

De konfronterer Shaw, som sidder i husarrest i sin luksus-lejlighed. Men Shaw bryder sig ikke om dem. Josh snakker med Denham, og hun siger at Shaw har skjult store pengesumme et eller andet sted, men at FBI ikke har formået finde pengene igen, han har gemt. Josh bestemmer sig for at stjæle Shaws penge. Flere ansatte i The Tower - Josh, Charlie, Enrique og Mr. Fitzhugh lægger en slagplan for at finde og stjæle Shaws penge, samtidigt som de må undgå at blive opdaget af FBI, som også holder øje med Shaw.

Rolleliste 

 Ben Stiller som Josh Kovaks
 Eddie Murphy som Slide
 Casey Affleck as Charlie Gibbs
 Alan Alda som Arthur Shaw. En milliardær sat i husarrest for at have stjålet 2 milliarder dollar.
 Matthew Broderick som Mr. Fitzhugh.
 Téa Leoni som FBI-agent Claire Denham
 Michael Peña som Enrique Dev'reaux

Eksterne henvisninger
 
 Officiel trailer, youtube.com

Amerikanske film fra 2011
Komediefilm fra USA
Engelsksprogede film
Danny van Poppel

Danny van Poppel (født 26. juli 1993) er en hollandsk professionel cykelrytter, som cykler for det professionelle cykelhold .

Eksterne henvisninger 

Mandlige cykelryttere fra Nederlandene
Diamond Foxxx

Diamond Foxxx (født 5. januar 1973 i Albania, Georgia) er en amerikansk pornoskuespiller.

Kilder

Eksterne henvisninger 

  
 

Pornoskuespillere fra USA
Emil Vinjebo

Emil Mielke Vinjebo (født 24. marts 1994 i Gadstrup) er en dansk cykelrytter, som kører for .

Meritter 

2011
 5. plads samlet, Regio-Tour
 9. plads samlet, Liège–La Gleize
2012
 1. plads, 1. etape, (TTT) Regio-Tour
 4. plads samlet, Tour du Pays de Vaud
 10. plads samlet, Grand Prix Rüebliland
2013
 1, plads, Vélomédiane Clauy Criquelion, Belgien
2016
 4. plads, Paris-Chauny
 6. plads, GP Viborg
 9. plads, Gran Premio Sportivi di Poggiana
2017
 2. plads samlet, Okolo Jižních Čech
2018
 2. plads samlet, Tour du Loir-et-Cher
1. plads, 4. etape
 2. plads, Himmerland Rundt
 2. plads, Duo Normand (med Casper von Folsach)
 4. plads, Lillehammer GP
 5. plads, Gylne Gutuer
 6. plads samlet, Danmark Rundt
 6. plads, Hafjell GP
 7. plads samlet, Tour de Normandie
 10. plads GP Horsens

Eksterne henvisninger 

 
 

Mandlige cykelryttere fra Danmark
Allativ

Allativ er en grammatisk kasus, der bruges til at angive en bevægelse hen mod et sted eller en person. Substantiver, adjektiver og pronomener kan på en række sprog stå i allativ.

Allativ kendes på baskisk, finsk, estisk, ungarsk og grønlandsk m.fl.

Allativ er det modsatte af (separativ) ablativ, der betegner fjernelse.

Allativens funktion varetages i mange sprog af et præpositionsled, fx på dansk til Rom. På latin brugtes her en retningsakkusativ: Romam.  I den modsatte kasus, ablativ, har vi på latin Romā = fra Rom.

Grammatik
Kasus
Europæisk korthår

Europæisk Korthår, kaldet Europé er en af verdens ældste registede katteracer. Navnet europæisk korthårskat bruges både til at beskrive den almindelige europæiske huskat, men er samtidig en specikfik race med sine egne standarder. En af de få forskelle mellem en Europæisk Huskat og en Europæisk Korthår er deres stamtavler.

Oprindelse 
Den præcise oprindelse af den europæiske korthårskat er ikke kendt. Det var oprindeligt antaget at den stammede fra den europæiske vildkat, hvilket den svenske naturforsker Carl von Linné mente var forkert. hvilket den blev støttet af den hollandsk naturforsker Coenraad Jacob Temminck.
DNA analyser viser dog også slægtskab med både den afrikanske og europæiske vildkat, samt Kinesisk ørkenkat og den Egyptisk Mau.

I Norden har man fundet tegn på tilstedeværelsen af den europæiske korthårskat omkring 200-tallet. Og det menes at katte er kommet til Europa gennem Egypten via Romerriget. Herefter har de stille og roligt bevæget sig op gennem europa. Da den europæiske korthårskat både var mere venligsindet overfor mennesker, og en dygtigere musefanger end vildkatten, blev den hurtigt populær. Først efter anden verdenskrig begyndte man et målrettet avlsarbejde på den europæiske korthårs race.

Beskrivelse 
Den europæiske korthår har en muskuløs krop, godt og kraftigt bygget, med mellemlange ben med runde poter. Halen er forholdsvis kort, bred ved roden og tyndere i spidsen. Hovedet er relativt stort i forhold til kroppen og ansigtet giver et rundt indtryk. Den europæiske korthår er meget nysgerrig og eventyrlysten, med en udpræget smag for uafhængighed. Det er ikke ualmindeligt at de stikker af i ren nysgerrighed og der er talrige beretninger om katte der er rejst mange tusinder af kilometer. De er meget hengivne over for mennesker, hvis selskab de fleste godt kan lide. De er generelt meget godmodige med stor tålmodighed, hvilket har gjort dem til et populært familie kæledyr. Det er ikke ualmindeligt at de vælger en favorit i deres omgangskreds som de viser særlig hengivenhed, ligefrem kærlighed, overfor.

Katteracer
James Vick

James William Vick (født 23. februar 1987 i Mineral Wells i Texas i USA), er en amerikansk MMA-udøver- som siden 2013 har konkurreret i organisationen Ultimate Fighting Championship (UFC). Han medvirkede i The Ultimate Fighter: Live.

Baggrund 
Vick begyndte til boksning sidste år på Olney High School i 2005.

MMA-karriere 
Vick begyndte sin professionelle karriere på regionale stævner i sin hjemby i Texas. Han havde sine første 4 kampe i 2011, hvor han var ubesejret med 4 sejre i træk.

The Ultimate Fighter 
Vick was one of 32 lightweight fighters announced by the UFC to participate in first live season of The Ultimate Fighter reality show.

Ultimate Fighting Championship 
Vick skulle have mødt Vinc Pichel den 1. juni, 2012 på The Ultimate Fighter: Live Finale. Men på grund af sit KO-nederlag i seminfinalerne, var Vick ude af stand til at konkurrere til eventet og Pichel blev ligeledes fjernet fra programmet.

I sin officielle debut, mødte Vick Ramsey Nijem den 17. august, 2013 på UFC Fight Night: Shogun vs. Sonnen. Han vandt kampen via submission efter blot 58 sekunder af 1. omgang.

Vick mødte Nick Hein den 22. november, 2014 på UFC Fight Night: Edgar vs. Swanson. Vick vandt kampen via enstemmig afgørelse.

Vick skulle have mødt Paul Felder den 14. juli, 2018 på UFC Fight Night: dos Santos vs. Ivanov. Men, Vick blev fjernet fra kampen til fordel for at kæmpe hovedkamp mod Justin Gaethje den 25. august, 2018 på UFC Fight Night: Gaethje vs. Vick. Han tabte kamoen via KO i 1. omgang.

Mesterskaber og hæder 
 Ultimate Fighting Championship
 Performance of the Night (1 gang)  vs. Jake Matthews

Referencer

Eksterne henvisninger 
 James Vick – UFC.com
 James Vick – Sherdog.com

MMA-udøvere fra USA
Forholdsordsled

Forholdsordsled (præpositionsled) består af et forholdsord med tilhørende styrelse, fx 
gennem gården, til middag, mod forventning, uden ansvar, om torsdagen, på opfordring, bag facaden, i værelset, over forventning, under sengen, foran butikken, mellem tænderne.

Forholdsordet (præpositionen) styrer en kasus, på dansk oblik kasus, på fx tysk akkusativ, genitiv eller dativ; på latin yderligere ablativ. Styrelsen er det navneord (substantiv), der styres, og som sættes i kasus, bøjningsform.

Referencer 

Grammatik
Vejgaard (Sydslesvig)

Vejgaard (dansk), Waygaard (tysk) eller Waiguurd (nordfrisisk) er en landsby beliggende ved Botslot Sø få kilometer sydøst for Dagebøl i det nordlige Nordfrisland i Sydslesvig. Administrativ hører landsbyen under Dagebøl kommune i Nordfrislands kreds i delstaten Slesvig-Holsten. 

Vejgaard var i tiden før 1574 en hallig (ligesom Dagebøl og Fartoft) og blev op til 1577 gjort landfast ved et stor sødige. At byen oprindlig var en hallig, kan endnu ses ved de mange værfter i området. Landsbyens centrum selv er en stor enkelt værft. Vejgaard består i dag af Sønder Vejgaard, Nørre Vejgaard, Vejgaarddige (Waygaard-Deich) og Bolhuse (Bollhaus). 

Landsbyen blev første gang nævnt i 1450. Stednavnet er sammensat af vej og gård (nordfrisisk guurd). I den danske tid før 1846 hørte landsbyen under Risum Sogn i Bøking Herred (Tønder Amt).

Noter 

Nordfrisland
Oxford United F.C.

Oxford United Football Club er en professionel fodboldklub, der er baseret i byen Oxford, Oxfordshire, England. Holdet spiller i League One, den tredjehøjeste række i engelsk fodbold. Formanden er Sumrith Thanakarnjanasuth, manager er Karl Robinson, og holdets anfører er John Mousinho.

Klubben blev grundlagt i 1893 som Headington United, men Oxford United tog sit nuværende navn i 1960. Det blev medlem af Football League i 1962 efter at have vundet Southern Football League, og nåede Second Division i 1968. Efter nedrykningen i 1976, mellem 1984 og 1986, rykkede klubben op i First Division, og vandt Liga Cup i 1986. Men Oxford var ude af stand til at deltage i UEFA Cuppen i 1987 på grund af UEFA's forbud mod engelske klubber i europæiske turneringer. Nedrykningen fra den øverste række i 1988 påbegyndte en 18 år lang nedgangsperiode, hvor klubben rykkede ned til Conference i 2006, hvorved de blev de første vindere af et større trofæ der efterfølgende rykkede ud af Football League. Efter fire sæsoner, rykkede Oxford tilbage til League Two i 2010 gennem playoff, og seks sæsoner senere opnåede de oprykning til League One, efter at være endt som 2'er i League Two i 2016.

Ron Atkinson har klubrekorden for fleste kampe med 560, John Shuker har rekorden for flest optrædener i Football League med 478 og Rons bror Graham Atkinson har rekorden for flest scorede mål, med 107. I alt nitten spillere har spillet landskampe, mens de spillede for klubben. Klubbens hjemmebane er Kassam Stadium i Oxford og har en kapacitet på 12.500. United flyttede til dette stadion i 2001 efter at have forladt Manor Ground, deres hjem i 76 år. Swindon Town er klubbens vigtigste rival.

Referencer

Litteratur 
 
 
 

Fodboldklubber i England
Adult Top 40

Adult Top 40-hitlisten (også kendt som Adult Pop Songs) udgives ugentligt af Billboard magazine og rangerer, "de mest populære voksen top 40, baseret på radio airplay-målinger af Nielsen Broadcast Data Systemer."

Det er et format hvor genren er mere rettet mod et voksent publikum, der ikke er til hård rock, hip hop, eller adult contemporary. De vigtigste genrer inden for dette format er alternativ rock og mainstreampop, der er mere voksen-orienteret. Det er ikke at forveksle med adult contemporary, hvor der snarere er mindre kendte og mere ballade-drevet sange der spilles.

Registreringer og resultater

De fleste uger som nummer ét 
25 uger

 "Smooth" – Santana featuring Rob Thomas (1999–2000)

23 uger

 "Wherever You Will Go" – The Calling (2001–02)

18 uger

 "Unwell" – Matchbox Twenty (2003)
 "Photograph" – Nickelback (2005–06)

17 uger

 "Iris" – Goo Goo Dolls (1998)

16 uger

 "Complicated" – Avril Lavigne (2002)

15 uger

 "Don't Speak" – No Doubt (1996–1997)
 "How to Save a Life" – The Fray (2006–07)

14 uger

 "Torn" – Natalie Imbruglia (1998)
 "Everything You Want" – Vertical Horizon(2000)
 "Drops of Jupiter (Tell Me)" – Train (2001)

Kilde:

Kunstnere med de fleste nummer-et singler

Kunstnere med de uger samlet, som nummer ét

Kunstnere med flest top 10-singler 

 24 – Maroon 5
 18 – Taylor Swift
 16 – Kelly Clarkson
 15 – Pink
 14 – Goo Goo Dolls, Tog, Katy Perry
 13 – Matchbox Twenty

Længste pause mellem antallet dem 

 Coldplay – otte år og otte måneder
 Train – seks år, fire måneder og en uge
 Maroon 5 – fem år, 10 måneder og en uge

Kilde:

De fleste ugentlige spil 
Kun 8 sange har rundet de 5.000 ugentlige spins mærke i hitlistens historie.

 Lorde – "Royals" (5.380)
 OneRepublic – "Counting Stars" (5.367)
 Katy Perry – Roar (5.309)
 Avicii – "Wake Me Up" (5.230)
 Passager – "Let Her Go" (5.155)
 Adele – Rolling in the Deep (5.109)
 Pink feat. Nate Ruess – Just Give Me a Reason (5.040)
 Robin Thicke med T. I. og Pharrell – Blurred Lines (5.023)

Yderligere resultater 

 Shawn Mendes er den første kunstner, der har fire singler der blev nummer 1 på den Adult Pop Songs Chart før han blev 20.

Se også 

 Listen af kunstnere, som blev nummer et på den AMERIKANSKE Voksen Top 40 chart
 Adult Contemporary (chart)
 Mainstream Top 40

Referencer 

Hitlister
Frederik Nonnemann

Frederik Hjere Nonnemann (født 11. juni 1990 i Hørsholm) er en professionel danser. Han er kendt fra Vild med Dans, hvor han har deltaget som professionel danser uafbrudt siden sæson 10 i 2013.

Dansekarriere 
Han startede med at danse som 8-årig. Han har udviklet fitnessprogrammet "Burlesque Fit", som han underviser i på mange forskellige danseskoler. Derudover har han danset professionelt for blandt andre musikeren Johnny Logan - både i Danmark og udlandet.

Vild med Dans 
Han har deltaget i Vild med Dans siden 2013, hvor han dansede med DJ'en Le Gammeltoft (parret blev stemt ud i program nr. 1). I 2014 dansede han med badmintonspilleren Tine Baun (parret blev stemt ud i program 5), i 2015 The Raveonettes-musikeren Sharin Foo (parret blev stemt ud i program 6), TV-vært Lene Beier (parret blev stemt ud i program 8), Youtuber Julia Sofia Aastrup (parret blev stemt ud i program nr. 9) og  i 2018 med Emmelie de Forest (parret blev stemt ud i program 6). 

I sæson 16 i 2019 danser han med Birgit Aaby. Parret endte på en 9. plads.

Velgørenhed 
Nonnemann har siden 2013 været ambassadør for SOS Børnebyerne, hvor han har besøgt Tanzania.

Erhverv 
Frederik Nonnemann er uddannet økonom og har gennemgået studier i japansk sprog og kultur. Han har arbejdet for blandt andet Mærsk.

Kilder

Eksterne henvisninger 
 

Dansere fra Danmark
Personer fra Hørsholm
Professionelle dansere i Vild med dans
Kevin Can Wait

Kevin Can Wait er en amerikansk sitcom tv-serie med Kevin James i hovedrollen. Serien havde premiere i USA den 19. september, 2016. Serien var James anden hovedrolle i en CBS sitcom, efter The King of Queens, der blev sendt fra 1998 til 2007. Den 23. marts, 2017, CBS offentliggjorde serien en ny sæson, der fik premiere den 25. september, 2017.

Kevin Can Wait blev annulleret af CBS den 12. maj, 2018, efter 2 sæsoner og 48 afsnit.

Handling 
Kevin James spiller en nypensioneret politimand, der bor i New York på Long Island, med sin kone Donna, døtrene Kendra og Sara, samt sønnen Jack. Han glæder sig til at få mere tid med familien samt vennerne Goody, Duffy og Mott, der også er pensionerede betjente. Kevin opdager dog snart, at udfordringerne der hjemme er meget hårdere end dem, han sloges med på jobbet. Han bliver ligeledes nød til at arbejde med forskellige mærkelige jobs for at for at supplere sin pensions-indkomst, mens familien må forholde sig til adskillige problemer.

Rolleliste 

 Kevin James som Kevin Gable
 Taylor Spreitler som Kendra Gable
 Mary-Charles Jones som Sara Gable
 James DiGiacomo som Jack Gable
 Ryan Cartwright som Chale
 Lenny Venito som Duffy
 Gary Valentine som Kyle Gable
 Leonard Earl Howze som Goody
 Leah Remini som Vanessa Cellucci
 Erinn Hayes som Donna Gable

Referencer

Eksterne henvisninger 

 

Sitcoms
Amerikanske tv-serier fra 2010'erne
Komedieserier fra USA
Tv-programmer fra CBS
Øster Snogbæk

Øster Snogbæk er en landsby i Sønderjylland med ca. 60 indbyggere, beliggende på Sundeved øst for Vester Sottrup og 9 kilometer nordvest for Sønderborg. Landsbyen ligger på halvøen Sundeved og tilhører Sønderborg Kommune og Region Syddanmark. I peroden 1970 til 2006 var landsbyen en del af Sundeved Kommune.

Historie 
Snogbæklund var en lille herregård i Øster Snogbæk. Indenfor den tidligere voldgrav ligger nu en ejendom. Enkelte murrester og tagpander fra den gamle bygning kan stadig findes på stedet. Af tidligere ejere kendes Volmer og Jørgen von der Herberge. 1592 var Henning Meinstorp ejer af gården. 1599 solgte han gården til hertug Hans den Yngre for 20.000 Daler. Hertug Hans lod i år 1600 gården rive ned, og bygningsmaterialet blev bragt til Als, hvor det brugtes til ombygninger på Rumohrsgård, som ligeledes var blevet købt af hertug Hans.

Snogbæk Mejeri blev oprettet i 1892 og udvidet i 1920 og nedlagt i 1956. 1930 hed formanden Jørgen Lej og mejeribestyreren Mathias D. Kaadt. På det tidspunkt var der 33 leverandører med 500 køer og en årlig leverance på 1,5 mio. kg mælk.

 

Byer i Sønderborg Kommune
Marc Goddard

Marc Goddard (født i Birmingham, England) er en engelsk MMA-kampleder og tidligere professionel MMA-udøver. Han har i flere år dømt kampe i toporganisationerne UFC, Cage Warriors og Bellator MMA.

Problemer med Conor McGregor 

Siden oktober, 2017 har Goddard og irske Conor McGregor haft meget offentlige konfrontationer under og efter kampe, som McGregor havde været tilstede ved.

Den første hændelse fandt sted UFC Fight Night: Cowboy vs. Till den 21. oktober, 2017, hvor McGregor optrådte som en uofficiel cornerman for Artem Lobov, da han kæmpede mod Andre Fili. Midt i den foreløbige kamp på kortet påtalte Goddard, McGregor, der råbte instruktioner til Lobov i løbet af kampen, indtil Goddard trådte ind og tvang McGregor til at forlade området.

De to kolliderede for anden gang den 10. november, 2017 ved Bellator 187 i 3Arena i Dublin i Irland, hvor en anden McGregor-holdkammerat, Charlie Ward slog John Redmond i første omgang. Før Goddard, kunne nu at gøre resultatet officielt, stormede McGregor ind i ringen for at kramme Ward. Så snart det begyndte at ske, forsøgte Goddard at få McGregor ud af buret. Goddard bad McGregor om at forlade buret og McGregor skubbede til ham mens dommeren stadig kontrollerede Redmond, der stadig var på måtten. Kort efter blev McGregor eskorteret og forlod buret alene.

Referencer

Eksterne henvisninger 
 Marc Goddard – Sherdog.com

MMA-udøvere fra England
Sportsfolk fra Storbritannien
Blot-Sven

Sven-Blot var konge over Sverige omkring 1084-1087, der overtog fra sin kristne svoger, Inge den ældre, der havde nægtet at styre blot ved Uppsala tempel. Sven nævnes ikke 
i kongerækken fra Västgötalagen, hvilket indikerer, at han ikke herskede over Västergötland. Ifølge den svenske historiker Adolf Schück så var Blot Sven sandsynligvis den samme person som Håkan Röde, og blev kaldt Blot Swain (en swain der var villig til at udføre blot) som et tilnavn frem for et personligt navn.

Referencer 

Regenter fra Sverige
Svenskere i 1000-tallet